Задачи

Регулярни изрази

**Задача 1.**

Да се напише програма, която приема като вход набор от имейл адреси и извлича от тях само тези, които завършват на домейн „.com“. Входът се състои от няколко реда, като на всеки ред има по един имейл адрес. Програмата трябва да изведе на екрана само валидните имейл адреси, които завършват на „.com“.

*Условия за валиден имейл:* ***username@doma.in***

* *Username – състои се само от букви и цифри*
* *Domain – състои се от две думи разделени с „.“*

**Задача 2.**

Да се напише програма, която приема като вход текст от стандартния вход и извлича от него всички шестцифрени числа, които са **палиндроми**(т.е. шестцифрени числа, които се четат по един и същ начин от ляво на дясно и от дясно на ляво). Програмата трябва да изведе на екрана броя на намерените палиндромни числа и съответно самите числа, разделени с нов ред.

**Задача 3.**

Да се напише програма, която приема текст от стандартния вход (конзолата) и извлича всички валидни телефонни номера, които отговарят на следните формати: „(123)456-7890“, „123-456-7890“ или „123.456.7890“. Програмата трябва да изведе на екрана броя на тези телефонни номера и самите номера, всеки на нов ред.